
	COMISIA JURIDICĂ, DE

        DISCIPLINĂ ŞI IMUNITĂŢI
   Bucureşti,

11.12.2018

P.L.x545/2018                                                                                                                                                                                                            


	COMISIA PENTRU                

 BUGET, FINANŢE ŞI BĂNCI


BIROULUI PERMANENT

AL

CAMEREI DEPUTAŢILOR
                 Vă înaintăm alăturat RAPORTUL COMUN asupra Proiectului de Lege pentru aprobarea Ordonanţei de urgenţă a Guvernului nr.63/2018 privind compensarea unor creanţe reciproce între statul român şi persoanele beneficiare ale legilor din domeniul restituirii proprietăţii, precum şi pentru prorogarea unui termen, trimis spre dezbatere în fond Comisiei juridice, de disciplină şi imunităţi şi Comisiei pentru buget, finanţe şi bănci cu adresa nr. PL-x 545 din 17 octombrie 2018. 
                  În raport de obiectul şi conţinutul său, iniţiativa legislativă face parte din categoria legilor ordinare.

	PREŞEDINTE

Nicuşor HALICI
	VICEPREŞEDINTE

Iuliu NOSA

	Comisia juridică, de disciplină şi imunităţi
Nr. 4c-13/878
	
	Comisia pentru buget,

finanţe şi bănci
Nr. 4c-2/712

Bucureşti, 11.12.2018 PLx.545/2018



R A P O R T   C O M U N  

asupra proiectului de Lege pentru aprobarea Ordonanţei de urgenţă a Guvernului nr.63/2018 privind compensarea unor creanţe reciproce între statul român şi persoanele beneficiare ale legilor din domeniul restituirii proprietăţii, precum şi pentru prorogarea unui termen
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru buget, finanţe şi bănci au fost sesizate spre dezbatere în fond, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.63/2018 privind compensarea unor creanţe reciproce între statul român şi persoanele beneficiare ale legilor din domeniul restituirii proprietăţii, precum şi pentru prorogarea unui termen, transmis cu adresa nr. PLx. 545 din 17 octombrie  2018.
Proiectul de Lege a fost avizat favorabil de Consiliul Legislativ, Comisia pentru administraţie publică şi amenajarea teritoriului şi Comisia pentru agricultură, silvicultură, industrie alimentară şi servicii specifice, iar Comisia pentru drepturile omului, culte şi problemele minorităţilor naţionale a avizat negativ.

Senatul, în şedinţa din 15 octombrie 2018, a adoptat proiectul de Lege.

Proiectul de Lege are ca obiect de reglementare instituirea unei proceduri administrative destinate compensării unor creanţe reciproce între statul român şi persoanele beneficiare ale legilor din domeniul restituirii proprietăţii. Compensarea sumei pe care persoana o datorează Autorităţii Naţionale pentru Restituirea Proprietăţilor cu suma pe care statul o datorează cu titlu de despăgubire va stinge obligaţiile reciproce, inclusiv cele derivate din actualizarea creanţelor şi penalităţile aferente acestora.  
Se propune prorogarea termenului limită de depunere a declaraţiei unice privind impozitul pe venit şi contribuţiile sociale datorate de persoanele fizice, de la data de 15 iulie 2018 la data de 31 iulie 2018.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru buget, finanţe şi bănci au examinat proiectul de Lege menţionat mai sus, în şedinţa din 27 noiembrie 2018.
La lucrările comisiei şi-au înregistrat prezenta 22 deputaţi din totalul de 25 de membrii ai comisiei.

La dezbaterea proiectului de lege au participat, în calitate de invitaţi, reprezentanţi ai Ministerului Finanţelor Publice şi ai Autorităţii Naţionale pentru Restituirea Proprietăţilor.
În urma examinării proiectului de Lege pentru aprobarea Ordonanţei de urgenţă a Guvernului nr.63/2018 privind compensarea unor creanţe reciproce între statul român şi persoanele beneficiare ale legilor din domeniul restituirii proprietăţii, precum şi pentru prorogarea unui termen, şi a opiniilor exprimate, deputaţii prezenţi la lucrări au hotărât, cu majoritate de voturi, să transmită Comisiei juridice, de disciplină şi imunităţi un raport preliminar de adoptare cu amendamente admise prezentate în anexă.
În conformitate cu prevederile art. 61 din Regulamentul Camerei Deputaţilor, republicat, cu modificări şi completări, membrii Comisiei juridice, de disciplină şi imunităţi au examinat această iniţiativă legislativă în şedinţa din 11 decembrie 2018. 

La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. Comisia juridică, de disciplină şi imunităţi a hotărât, cu unanimitate de voturi, să îşi însuşească raportul preliminar de adoptare transmis de către Comisia pentru buget, finanţe şi bănci.
Membrii celor două Comisii au hotărât, cu majoritate de voturi, să supună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.63/2018 privind compensarea unor creanţe reciproce între statul român şi persoanele beneficiare ale legilor din domeniul restituirii proprietăţii, precum şi pentru prorogarea unui termen, cu amendamentele admise prezentate în anexă.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE
Nicuşor HALICI
	VICEPREŞEDINTE
Iuliu NOSA



	SECRETAR,
Alina-Elena TĂNĂSESCU 

	SECRETAR,

Marilen - Gabriel PIRTEA

	Consilier,
Roxana David

	          Şef serviciu

          Giorgiana Ene

          Expert parlamentar

          Cristina Dicu


ANEXĂ

I. Amendamente admise

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	Titlul legii:

LEGE

pentru aprobarea Ordonanţei de urgenţă a Guvernului nr.63/2018 privind compensarea unor creanţe reciproce între statul român şi persoanele beneficiare ale legilor din domeniul restituirii proprietăţii, precum şi pentru prorogarea unui termen
	Nemodificat
	

	2. 
	
	Articol unic. - Se  aprobă  Ordonanţa  de   urgenţă   a  Guvernului  nr.63  din 12 iulie 2018 privind compensarea unor creanţe reciproce între statul român şi persoanele  beneficiare  ale  legilor  din  domeniul  restituirii  proprietăţii, precum şi pentru prorogarea unui termen, publicată în Monitorul Oficial al României, Partea I, nr.602 din 13 iulie 2018.
	Articol unic. - Se  aprobă  Ordonanţa  de   urgenţă   a  Guvernului  nr.63  din 12 iulie 2018 privind compensarea unor creanţe reciproce între statul român şi persoanele  beneficiare  ale  legilor  din  domeniul  restituirii  proprietăţii, precum şi pentru prorogarea unui termen, publicată în Monitorul Oficial al României, Partea I, nr.602 din 13 iulie 2018, cu următoarea modificare:
	Tehnică legislativă

	3. 
	ORDONANŢĂ DE URGENŢĂ privind compensarea unor creanţe reciproce între statul român şi persoanele beneficiare ale legilor din domeniul restituirii proprietăţii, precum şi pentru prorogarea unui termen
	
	Nemodificat
	

	4. 
	Art. 1. - (1) Se sting, prin compensare, creanţele statului reprezentând sumele datorate Autorităţii Naţionale pentru Restituirea Proprietăţilor în temeiul unor titluri executorii, reprezentate de hotărâri judecătoreşti definitive prin care instanţele de judecată au dispus întoarcerea executării silite şi restituirea sumelor executate de persoanele îndreptăţite la despăgubiri în temeiul Legii nr. 10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989, republicată, cu modificările şi completările ulterioare, al legilor din domeniul restituirii proprietăţii funciare, al Legii nr. 9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, republicată, cu modificările şi completările ulterioare, şi al Legii nr. 290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947, cu modificările şi completările ulterioare, cu creanţele reprezentând sumele de bani pe care aceste persoane trebuie să le încaseze de la statul român, prin Ministerul Finanţelor Publice, în baza actelor administrative emise cu titlu de despăgubiri, în temeiul titlului VII al Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, al Legii nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările şi completările ulterioare, al Legii nr. 9/1998, republicată, cu modificările şi completările ulterioare, şi al Legii nr. 290/2003, cu modificările şi completările ulterioare.
	
	Art. 1. - (1) nemodificat
	

	
	(2) În sensul prezentei ordonanţe de urgenţă, prin act administrativ emis cu titlu de despăgubiri se înţelege:
	
	(2) nemodificat
	

	
	a) decizia privind titlul de despăgubire emisă de Comisia Centrală pentru Stabilirea Despăgubirilor, în temeiul titlului VII al Legii nr. 247/2005, cu modificările şi completările ulterioare;
	
	a) nemodificat
	

	
	b) titlul de despăgubire emis în condiţiile art. 41 alin. (3) din Legea nr. 165/2013, cu modificările şi completările ulterioare;
	
	b) nemodificat
	

	
	c) ordinul emis de şeful Cancelariei Prim-ministrului în temeiul Legii nr. 9/1998, republicată, cu modificările şi completările ulterioare, respectiv decizia de plată emisă de Autoritatea Naţională pentru Restituirea Proprietăţilor, în temeiul Legii nr. 9/1998, republicată, cu modificările şi completările ulterioare; 
	
	1. La articolul 1 litera c) a alineatului (2) se modifică şi va avea următorul cuprins:

,,c) ordinul emis de şeful Cancelariei Prim-ministrului în temeiul Legii nr. 9/1998, republicată, cu modificările şi completările ulterioare, decizia de plată emisă de Autoritatea Naţională pentru Restituirea Proprietăţilor, respectiv decizia de validare emisă de Autoritatea Naţională pentru Restituirea Proprietăţilor cu privire la hotărâri emise de comisiile judeţene respectiv, a municipiului Bucureşti, în temeiul Legii nr. 9/1998, republicată, cu modificările şi completările ulterioare;”

	Textul să fie cât mai clar, pentru a se evita interpretările.

	
	d) hotărârea comisiei judeţene, respectiv a municipiului Bucureşti, pentru aplicarea Legii nr. 290/2003, cu modificările şi completările ulterioare, astfel cum este prevăzută la art. 9 lit. a) din Legea nr. 164/2014.
	
	d) nemodificat
	

	
	(3) Prin derogare de la prevederile art. 41 alin. (1) din Legea nr. 165/2013, cu modificările şi completările ulterioare, şi, respectiv, art. 10 alin. (1) din Legea nr. 164/2014, în aplicarea dispoziţiilor prezentei ordonanţe de urgenţă, sunt considerate exigibile creanţele stabilite prin actele administrative prevăzute la alin. (2), în limita sumelor ce fac obiectul compensării.
	
	(3) nemodificat
	

	
	(4) Compensarea creanţelor intervine, până la concurenţa celei mai mici sume, la cererea persoanelor prevăzute la alin. (1), cu îndeplinirea cumulativă a următoarelor condiţii:
	
	(4) nemodificat
	

	
	a) cererea de compensare să fie depusă la Autoritatea Naţională pentru Restituirea Proprietăţilor în termen de 90 de zile de la data intrării în vigoare a prezentei ordonanţe de urgenţă sau de la data comunicării hotărârii judecătoreşti definitive prin care s-a dispus întoarcerea executării silite;
	
	a) nemodificat
	

	
	b) persoanele care solicită compensarea să restituie Autorităţii Naţionale pentru Restituirea Proprietăţilor, dacă este cazul, diferenţa dintre suma datorată şi suma pe care o au de încasat, în termen de 60 de zile de la data depunerii cererii de compensare.
	
	b) nemodificat
	

	
	(5) În termen de 10 zile de la data primirii cererii de compensare, Autoritatea Naţională pentru Restituirea Proprietăţilor verifică îndeplinirea condiţiilor prevăzute la alin. (4) şi le solicită persoanelor prevăzute la alin. (1) depunerea unei declaraţii notariale prin care să îşi exprime acordul cu privire la condiţiile compensării, precum şi, dacă este cazul, restituirea sumei reprezentând diferenţa dintre suma datorată şi suma de încasat. Declaraţia notarială se transmite Autorităţii Naţionale pentru Restituirea Proprietăţilor în termen de cel mult 15 zile de la data primirii solicitării.
	
	(5) nemodificat
	

	
	(6) În vederea stabilirii diferenţei dintre creanţa statului şi creanţa persoanei vor fi avute în vedere, pe de o parte, sumele stabilite prin titlurile executorii prevăzute la alin. (1) şi care nu au fost recuperate, iar, pe de altă parte, sumele cuprinse în actele administrative prevăzute la alin. (2). În cazul actelor administrative prevăzute la alin. (2) lit. c) şi d), sumele se actualizează în condiţiile Legii nr. 164/2014.
	
	(6) nemodificat
	

	
	(7) Compensarea se constată prin decizie a preşedintelui Autorităţii Naţionale pentru Restituirea Proprietăţilor, care este comunicată solicitantului în termen de cel mult 30 de zile de la data înregistrării declaraţiei notariale prevăzute la alin. (5). În situaţia în care solicitantul are obligaţia de a restitui o diferenţă dintre suma datorată şi suma de încasat, termenul curge de la data înregistrării dovezii privind restituirea acestei sume.
	
	(7) nemodificat
	

	
	(8) În situaţia în care titlul executoriu prevăzut la alin. (1) a fost comunicat organelor fiscale centrale competente de către Autoritatea Naţională pentru Restituirea Proprietăţilor, în vederea punerii în executare potrivit art. 226 alin. (10) din Legea nr. 207/2015 privind Codul de procedură fiscală, cu modificările şi completările ulterioare, un exemplar al deciziei prevăzute la alin. (7) se comunică şi acestora.
	
	(8) nemodificat
	

	
	(9) După primirea deciziei prevăzute la alin. (7), organele fiscale centrale competente încetează executarea silită demarată pentru recuperarea obligaţiilor bugetare înscrise în titlul executoriu prevăzut la alin. (8).
	
	(9) nemodificat
	

	
	(10) În situaţia în care creanţa persoanei este mai mare decât creanţa statului, diferenţa rămasă va fi plătită, eşalonat, potrivit procedurii prevăzute de Legea nr. 165/2013, cu modificările şi completările ulterioare, şi Legea nr. 164/2014.
	
	(10) nemodificat
	

	
	(11) Cererea de compensare, depusă în termenul prevăzut la alin. (4) lit. a), suspendă orice procedură de executare silită începută de Agenţia Naţională de Administrare Fiscală, prin organele fiscale subordonate, dacă cererea vizează creanţele reciproce prevăzute la alin. (1).
	
	(11) nemodificat
	

	
	(12) După verificarea îndeplinirii condiţiei prevăzute la alin. (11), în termen de 5 zile de la înregistrarea cererii de compensare, Autoritatea Naţională pentru Restituirea Proprietăţilor solicită Agenţiei Naţionale de Administrare Fiscală să suspende procedura de executare silită începută.
	
	(12) nemodificat
	

	
	(13) Suspendarea executării silite intervine la data înregistrării solicitării prevăzute la alin. (12) şi încetează, după caz:
	
	(13) nemodificat
	

	
	a) de la data comunicării deciziei prevăzută la alin. (7);
	
	a) nemodificat
	

	
	b) de la data comunicării de către Autoritatea Naţională pentru Restituirea Proprietăţilor către Agenţia Naţională de Administrare Fiscală a refuzului solicitantului cu privire la condiţiile compensării ori a împlinirii termenului prevăzut la alin. (5), în interiorul căruia solicitantul nu a depus declaraţia notarială;
	
	b) nemodificat
	

	
	c) de la data comunicării de către Autoritatea Naţională pentru Restituirea Proprietăţilor către Agenţia Naţională de Administrare Fiscală a împlinirii termenului prevăzut la alin. (4) lit. b), în interiorul căruia solicitantul nu a făcut dovada restituirii diferenţei dintre suma datorată de acesta şi suma de încasat.
	
	c) nemodificat
	

	
	(14) Pe perioada suspendării executării sunt aplicabile prevederile art. 233 alin. (3)-(6) din Legea nr. 207/2015, cu modificările şi completările ulterioare.
	
	(14) nemodificat
	

	5. 
	Art. 2. - În scopul punerii în aplicare a prevederilor prezentei ordonanţe de urgenţă, Autoritatea Naţională pentru Restituirea Proprietăţilor şi Agenţia Naţională de Administrare Fiscală vor încheia un protocol de colaborare, în termen de 30 de zile de la data intrării în vigoare a acesteia.
	
	Art. 2. - nemodificat
	

	6. 
	Art. 3. - Termenul prevăzut la art. 133 alin. (13) lit. a), alin. (14) lit. a), alin. (15) lit. a), art. 151 alin. (4) şi art. 174 alin. (4) din Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, termenul prevăzut la art. II alin. (7), (9) şi (13) din Ordonanţa de urgenţă a Guvernului nr. 18/2018 privind adoptarea unor măsuri fiscal-bugetare şi pentru modificarea şi completarea unor acte normative, publicată în Monitorul Oficial al României, Partea I, nr. 260 din 23 martie 2018, aprobată cu completări prin Legea nr. 145/2018, precum şi termenul prevăzut la art. IV alin. (3) din Ordonanţa de urgenţă a Guvernului nr. 25/2018 privind modificarea şi completarea unor acte normative, precum şi pentru aprobarea unor măsuri fiscal-bugetare, publicată în Monitorul Oficial al României, Partea I, nr. 291 din 30 martie 2018, se prorogă până la data de 31 iulie 2018.
	
	Art. 3. - nemodificat

